b'\n_START_ARTICLE_\nGozdna dobrina\n_START_PARAGRAPH_\nGozdna dobrina je strokovni izraz za koristi in pridobitve, ki izvirajo iz gozda. \xc4\x8clovek gozdne dobrine izrablja za zadovoljevanje materialnih potreb in za svoje sobivanje v naravnem okolju._NEWLINE_Gozdne dobrine so lahko materialne in nematerialne. Materialne dobrine so gozdni proizvodi, zlasti les. Materialne dobrine so predmet gospodarjenja. Gospodar, oziroma lastnik jih pridobiva iz gozda in z njimi razpolaga._NEWLINE_Nematerialne so duhovne dobrine, tudi okolje-tvorne dobrine. Izvirajo iz integralne posebnosti gozdnega ekosistema, oziroma njegove sposobnosti, da samodejno ustvarja in ohranja samega sebe v stabilnem ravnovesju. S to lastnostjo tvori ugodno naravno okolje, z blagodejnim vplivom na \xc4\x8dloveka. Pridobivanje in materialne dobrine so \xc4\x8dlovekova potreba, okolje-tvorne so eksisten\xc4\x8dna nujnost. Omogo\xc4\x8dajo, tako obstoj gozda, kot tudi \xc4\x8dloveka. Zaradi tega dejstva, gozd v razvitih dru\xc5\xbebah, pojmujejo in upo\xc5\xa1tevajo kot veliko vrednoto, kot nacionalno bogastvo._NEWLINE_V gozdarstvu se za pojem dobrina, uporablja tudi izraz funkcija gozda. Proizvodna funkcija pomeni pridobivanje gozdnih proizvodov. Izraza ekolo\xc5\xa1ka in socialna funkcija opozarjata na nematerialen pomen gozda. Ekolo\xc5\xa1ka funkcija, na pomen ohranjanja gozda in okolja, socialna pa na aspekte \xc5\xa1ir\xc5\xa1ega pomena gozda za \xc4\x8dloveka in dru\xc5\xbebo (rekreacija, oddih, estetska do\xc5\xbeivetja).'